1-маусымнан бастап елордадағы балабақшалар жұмысын бастайды
"1-маусымнан бастап елордадағы балабақшалар жұмысын бастайды" | "https://abai.kz/post/113125"
TITLE: 1-маусымнан бастап елордадағы балабақшалар жұмысын бастайды
URL: https://abai.kz/post/113125
META: "1-маусымнан бастап елордадағы балабақшалар жұмысын бастайды" | "https://abai.kz/post/113125"
DATE: 22.05.2020
AUTHOR(s): Abai.kz
TOTAL WORDS: 122
TEXT: 1 маусымнан бастап елордадағы балабақшалар мен қосымша білім беру ұйымының бәрі қалыпты жағдайда жұмысын бастайды,-деп хабарлайды ҚазАқпарат. «18 мамырдан бастап меншік нысанына қарамастан барлық мектепке дейінгі ұйымдар санитарлық-дезинфекциялық режимді сақтай отырып, өз жұмыстарын бірінші кезекте баланы үйде қалдыруға мүмкіндігі жоқ, жұмыс істейтін ата-аналар үшін, ата-аналардың қалауы бойынша «кезекші топтар» режимінде қайта бастады. Бүгінгі күні балабақшаларда балалар саны – 4134. Бұл – жалпы балалардың 7,4 пайызы», - деді Нұр-Сұлтан қаласының білім басқармасының басшысы Шолпан Қадырова Нұр-Сұлтан қаласы әкімдігінің Facebook парақшасында онлайн режимде өткен баспасөз мәслихатында. Басқарма басшысының айтуынша, 1 маусымнан бастап барлық балабақша мен қосымша білім беру ұйымы штаттық режимде, яғни қалыпты жағдайда жұмыстарын қайта бастауды жоспарлап отыр. Сонымен қатар мектепке дейінгі білім беру ұйымдарындағы даярлық топтары 1 тамызға дейін балабақшаға барады. Abai.kz
